CELEX: 32002R0843
Language: mt
Date: 2002-05-21 00:00:00
Title: Ir-Regolament tal-Kummissjoni (KE) Nru 843/2002 tal-21 ta’ Mejju 2002 li jippreskrivi l-istandard ta’ kwalità fil-bejgħ tal-frawli u li jemenda r-Regolament (KEE) Nru 899/87

Avviż Legali Importanti

|

32002R0843

Official Journal L 134 , 22/05/2002 P. 0024 - 0028

		Ir-Regolament tal-Kummissjoni (KE) Nru 843/2002tal-21 ta’ Mejju 2002li jippreskrivi l-istandard ta’ kwalità fil-bejgħ tal-frawli u li jemenda r-Regolament (KEE) Nru 899/87IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħxejjex [1], kif l-aħħar emendat bir-Regolament (KE) Nru 545/2002 [2], u b’mod partikolari l-Artikolu 2(2) u l-Artikolu 3(3)(ċ) tiegħu,Billi:(1) Il-frawli huma fost il-prodotti li jidhru fl-Anness 1 tar-Regolament (KE) Nru 2200/96 li għalihom iridu jiġu adottati standards ta’ kwalità. Ir-Regolament tal-Kummissjoni (KEE) Nru 899/87 tat-30 ta’ Marzu 1987 li jippreskrivi standards ta’ kwalità għaċ-ċirasa u l-frawli [3], kif l-aħħar emendat bir-Regolament (KE) Nru 888/97 [4], ġie emendat u ma jistax jiggarantixxi aktar kjarezza legali.(2) Għal skopijiet ta’ kjarezza, ir-regoli fuq il-frawli għandhom jiġu mifruda minn dawk ta’ prodotti oħra taħt ir-Regolament (KEE) Nru 899/87. F’din l-okkażjoni, bl-iskop li tiġi protetta t-trasparenza fis-suq dinji, għandu jiġi kkunsidrat l-istandard tal-kwalità fil-frawli rakkomandat mill-Grupp tax-Xogħol fuq l-Istandardizzazzjoni ta’ Prodotti li Jitħassu Malajr u l-Iżvilupp ta’ Kwalità tal-Kummissjoni Ekonomika tal-Ġnus Magħquda għall-Ewropa (UN/ECE). Ir-regoli li jikkonċernaw il-frawli għandhom għaldaqstant jiġu miktuba mill-ġdid u għal din ir-raġuni r-Regolament (KEE) Nru 899/87 għandu jiġi emendat.(3) Bl-applikazzjoni ta’ standards ġodda ta’ kwalità għandhom jitneħħew mis-suq prodotti li l-kwalità tagħhom mhix sodisfaċenti, il-produzzjoni ssir konformi mal-ħtiġijiet tal-konsumatur kif ukoll jiġi iffaċilitat il-kummerċ ibbażat fuq kompetizzjoni leali, u b’hekk jiġi megħjun titjib fil-profitti.(4) L-istandards ta’ kwalità huma applikabbli fil-fażijiet kollha tal-marketing. It-trasport fit-tul, il-ħżin tal-prodotti għal aktar minn ċertu perjodu u l-proċessi varji li minnhom jgħaddu l-prodotti, jistgħu jikkawżaw ċertu grad ta’ taħsir minħabba l-proċess bioloġiku tal-prodotti jew in-natura ta’ taħsir malajr tagħhom. Dan it-taħsir għandu jiġi kkunsidrat meta jiġu applikati l-istandards ta’ kwalità fl-istadji tal-bejgħ wara li jkun sar id-dispaċċ. Peress illi prodotti tal-Klassi "Extra" iridu jiġu magħżula u ppakkjati b’attenzjoni partikolari, fil-każ tagħhom għandhom jiġu kkunsidrati biss in-nuqqas ta’ freskezza u l-istat ta’ nefħa tagħhom.(5) Waħda mill-kondizzjonijiet minimi tal-frawli hija li għandhom ikunu mmaturaw biżżejjed. Id-data xjentifika u teknika eżistenti ma tippermittix li jiġu definiti kriterji ta’ min wieħed joqgħod fuqhom u oġġettivi biex tista’ tiġi assessjata din il-kondizzjoni.(6) Il-bejgħ ta’ frawli, mingħajr ir-rimja, ta’ ċerti varjetajiet li malajr iwaqqgħu r-rimja tagħhom fi żmien il-ħsad, huwa tradizzjonali fir-reġjun tal-produzzjoni ġewwa l-Finlandja u ġewwa d-Danimarka. Dawn iż-żewġ Stati Membri għamlu talba, skond ir-Regolament (KE) Nru 2200/96, biex il-frawli li jiġu prodotti u kkunsmati f’dawk ir-reġjuni m’għandhomx għalfejn jikkonformaw ma’ dawk l-istandards ta’ kwalità. Dan ir-Regolament għandu għalhekk jinkludi deroga li taħseb għal dan.(7) Il-miżuri li hemm maħsuba f’dan ir-Regolament huma skond l-opinjoni tal-Kumitat tal-Ġestjoni dwar il-Frott Frisk u l-Ħxejjex,ADOTTAT DAN IR-REGOLAMENT:L-Artikolu 1L-istandard ta’ kwalità għall-frawli li jaqa’ taħt il-kodiċi NM 08101000 għandu jkun kif hemm iddikjarat fl-Anness.L-istandard ta’ kwalità għandu japplika fil-fażijiet kollha tal-marketing taħt il-kondizzjonijiet preskritti fir-Regolament (KE) Nru 2200/96.Madankollu, fil-fażijiet ta’ wara dak tad-dispaċċ, il-prodotti jistgħu juru b’relazzjoni mal-kondizzjonijiet ta’ l-istandard tal-kwalità:(a) nuqqas żgħir ta’ freskezza u ta’ stat ta’ nefħa;(b) fir-rigward ta’ prodotti li mhumiex klassifikati taħt il-Klassi "Extra", taħsir żgħir ħafna minħabba l-proċess ta’ żvilupp tagħhom u t-tendenza li jkollhom li jitħassru.L-Artikolu 21. Minkejja d-disposizzjonijiet ta’ dan ir-Regolament, il-frawli ta’ dawk il-varjetajiet li malajr iwaqqgħu r-rimja tagħhom fi żmien il-ħsad jistgħu jinbiegħu mingħajr rimja fir-reġjun tal-produzzjoni ġewwa l-Finlandja u ġewwa d-Danimarka.2. Għall-applikazzjoni ta’ paragrafu 1, kull pakkett jew lott għandu jkollu muri fuqu, minbarra l-indikazzjoni l-oħra meħtieġa, l-indikazzjoni li ġejja:- bil-Finlandiż:"myydään ainoastaan… (reġjun tal-produzzjoni),",- bid-Daniż:"må kun sælges i… (reġjun tal-produzzjoni),",- bl-Isvediż:"får endast säljas i… (reġjun tal-produzzjoni).".L-Artikolu 3Ir-Regolament (KEE) Nru 899/87 huwa emendat kif ġej:(a) It-titolu qiegħed jiġi sostitwit b’dan li ġej: "Regolament tal-Kummissjoni (KEE) Nru 899/87 tat-30 ta’ Marzu 1987 li jippreskrivi standards ta’ kwalità għaċ-ċirasa".(b) L-Artikolu 1(1) qiegħed jiġi sostitwit b’dan li ġej:"1. L-istandards ta’ kwalità għaċ-ċirasa, li taqa’ taħt il-kodiċi NM 08092095, għandhom ikunu kif imniżżla fl-Anness.";(ċ) L-Anness II huwa mħassar.(d) Fl-Anness I, il-kliem "L-Anness I" qegħdin jiġu sostitwiti bil-kelma li ġejja: "L-Anness".L-Artikolu 4Dan ir-Regolament għandu jidħol fis-seħħ fl-għoxrin ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Għandu japplika mill-ewwel ġurnata tat-tielet xahar wara li jkun daħal fis-seħħ.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fil-21 ta’ Mejju 2002.Għall-KummissjoniFranz FischlerMembru tal-Kummissjoni[1] ĠU L 297, tal-21.11.1996, p. 1.[2] ĠU L 84, tat-28.3.2002, p. 1.[3] ĠU L 88, tal-31.3.1987, p. 17.[4] ĠU L 126, tas-17.5.1997, p. 11.--------------------------------------------------L-ANNESSSTANDARD TA’ KWALITÀ GĦALL-FRAWLII. DEFINIZZJONI TAL-PRODOTTDan l-istandard ta’ kwalità japplika għall-frawli ta’ varjetajiet (imnissla bil-koltivazzjoni) mkabbra mill-ġenus Fragaria L. li jitwasslu friski għand il-konsumatur, filwaqt li jiġu esklużi frawli għall-ipproċessar industrijali.II. DISPOSIZZJONIJIET LI JIKKONĊERNAW IL-KWALITÀL-Iskop ta’ l-istandard ta’ kwalità huwa li jiġu definiti l-kondizzonijiet meħtieġa tal-frawli wara l-proċess tal-preparazzjoni u l-imballaġġ.A. Kondizzjonijet minimi meħtieġaFil-klassijiet kollha, soġġett għad-disposizzjonijiet speċjali għal kull klassi u t-tolleranzi permissibbli, il-frawli għandhom ikunu:- intatti,- tajbin; prodotti li jkunu affettwati mit-taħsir u d-deterjorazzjoni li jagħmilhom mhux tajbin għall-konsum tan-nies huma esklużi,- nodfa, prattikament li jkunu ħielsa minn kull materja barranija li tkun tidher,- jidhru friski, imma mhux maħsula,- prattikament ħielsa minn insetti,- prattikament ħielsa minn ħsara ikkaġunata minn insetti,- bir-rimja (ħlief fil-każ ta’ frawli selvaġġ); ir-rimja u z-zokk (jekk ikun hemm) iridu jkunu friski u ħodor,- ħielsa minn umdità esterna anormali,- ħielsa minn riħa u/jew togħma barranija.Il-frawli għandhom ikunu ġew maqtugħa bl-attenzjoni.Iridu jkunu kibru biżżejjed u jkunu juru kondizzjoni sodisfaċenti ta’ maturità. Il-kobor u l-kondizzjoni tagħhom iridu jkunu tax-xorta li tippermettilhom:- li jifilħu għat-trasport u t-tqandil, u- li jaslu f’kondizzjoni sodisfaċenti fil-post tad-destinazzjoni.B. KlassifikazzjoniIl-frawli jiġi klassifikat fi tliet klassijiet kif definiti hawn taħt:(i) Klassi "Extra"Il-frawli f’din il-klassi għandu jkun ta’ kwalità superjuri. Irid ikun karatteristiku tal-varjetà partikolari.Irid ikun ileqq fl-apparenza, filwaqt illi jaħseb għall-karatteristiċi tal-varjetà.Irid ikun ħieles mill-ħamrija.Irid ikun ħieles minn difetti bl-eċċezzjoni ta’ difetti superfiċjali żgħar ħafna bil-kondizzjoni li dawn ma jaffettwawx id-dehra ġenerali tal-prodott, il-kwalità, iż-żamma tal-kwalità u l-preżentazzjoni fil-pakkett.(ii) Klassi IIl-frawli f’din il-klassi jrid ikun ta’ kwalità tajba. Fejn jidħol il-kulur u l-forma, irid ikun karatteristiku tal-varjetà partikolari.Id-difetti żgħar li ġejjin, madankollu, huma permissibbli bil-kondizzjoni li dawn ma jaffettwawx id-dehra ġenerali tal-prodott, il-kwalità, iż-żamma tal-kwalità u l-preżentazzjoni fil-pakkett:- difett żgħir fil-forma,- roqgħa bajda, li ma teċċedix wieħed minn għaxra ta’ l-erja tal-wiċċ tal-frotta,- marki żgħar ta’ tagħfis fil-wiċċ.Għandhom ikunu prattikament ħielsa mill-ħamrija.(iii) Klassi IIDin il-klassi tinkludi frawli li ma jikkwalifikawx biex jiġu inklużi fil-klassijiet aktar għolja, imma li jissodisfaw il-kondizzjonijiet minimi meħtieġa speċifikati hawn fuq.Id-difetti li ġejjin jistgħu jkunu permissibbli bil-kondizzjoni li l-frawli jibqgħu jżommu l-karatteristiċi essenzjali tagħhom fejn jirrigwarda l-kwalità, iż-żamma tal-kwalità u l-preżentazzjoni:- difetti fil-forma,- roqgħa bajda li ma tkunx akbar minn wieħed minn ħamsa ta’ l-erja tal-wiċċ tal-frotta,- tbenġil ħafif li jkun xott u mhux probabbli li jinxtered,- traċċi żgħar ta’ ħamrija.III. DISPOSIZZJONIJIET LI JIKKONĊERNAW ID-DAQSId-daqs jiġi determinat bid-dijametru massimu tas-sezzjoni ekwatorjali.Il-frawli għandu jkun tad-daqsijiet minimi li ġejjin:- Klassi "Extra": 25 mm,- Klassi I u II: 18 mm.M’hemmx daqs minimu għall-frawli selvaġġi.IV. DISPOSIZZJONIJIET LI JIKKONĊERNAW IT-TOLLERANZITolleranzi fir-rigward ta’ kwalità u daqs għandhom jiġu permessi f’kull pakkett għall-prodott li ma jissodisfax il-kondizzjonijet tal-klassi indikata.A. Tolleranzi tal-kwalità(i) Klassi "Extra"5 % bin-numru jew bil-piż tal-frawli li ma jissodisfawx il-kondizzjonijiet tal-klassi imma li jossodisfaw dawk ta’ Klassi I jew, b’mod eċċezzjonali, fil-limiti tat-tolleranzi ta’ dik il-klassi. Minn dawn il-5 % mhux aktar minn total ta’ 2 % jista’ jikkonsisti minn frott imħassar.(ii) Klassi I10 % bin-numru jew bil-piż tal-frawli li ma jissodisfawx il-kondizzjonijiet tal-klassi imma li jissodisfaw dawk ta’ Klassi II jew, b’mod eċċezzjonali, fil-limiti tat-tolleranzi ta’ dik il-klassi. Minn dawn l-10 %, mhux aktar minn total ta’ 2 % jista’ jikkonsisti minn frott imħassar.(iii) Klassi II10 % bin-numru jew bil-piż tal-frawli li ma jossodisfawx la l-kondizzjonijiet tal-klassi u lanqas il-kondizzjonijet minimi meħtieġa, bl-eċċezzjoni ta’ prodott affettwat bit-taħsir, tbenġil aħrax jew kull deterjorament ieħor li jagħmilhom mhux tajba biex jittieklu mill-bniedem. Minn dawn l-10 %, mhux aktar minn total ta’ 2 % jista’ jikkonsisti minn frott imħassar.B. Tolleranzi tad-daqsGħall-klassijiet kollha: 10 % bin-numru jew bil-piż tal-frawli li ma jikkonformawx mad-daqs minimu.V. DISPOSIZZJONIJIET LI JIKKONĊERNAW IL-PREŻENTAZZJONIA. UniformitàIl-kontenut ta’ kull pakkett għandu jkun uniformi u jkun fih biss frawli ta’ l-istess oriġini, varjetà u kwalità.Fil-każ tal-klassi "Extra", il-frawli, bl-eċċezzjoni tal-frawli tal-bosk, irid ikun b’mod partikolari uniformi u regolari fir-rigward tal-grad ta’ maturità, kulur u daqs. Fi Klassi I, il-frawli jistgħu jkunu anqas uniformi fid-daqs.Il-parti li tidher tal-kontenut tal-pakkett trid tkun rappreżentattiva tal-kontenut kollu.B. ImballaġġIl-frawli għandhom jiġu ppakkjati b’mod li l-prodott ikun protett kif suppost.Il-materjal li jintuża għal ġewwa l-pakkett irid ikun ġdid, nadif u ta’ kwalità li tiġi evitata kull ħsara minn barra jew minn ġewwa għall-prodott. L-użu ta’ materjali, partikolarment karta jew timbri li jkun fihom speċifikazzjonijiet tan-negozju huwa permess bil-kondizzjoni li l-istampar u t-tqegħid tat-tikketti jkun sar bl-użu ta’ linka li mhix tossika jew kolla.Il-frott ta’ Klassi "Extra" għandu jkun ippreżentat b’mod l-aktar tajjeb.Il-pakketti jridu jkunu ħielsa minn kull ħaġa barranija.VI. DISPOSIZZJONIJIET LI JIKKONĊERNAW L-IMMARKARKull pakkett irid ikollu fuqu l-partikolaritajiet li ġejjin, f’ittri miġbura flimkien fuq l-istess naħa, immarkati b’mod li jinqara sew u li ma jitħassrux, u li jidhru min-naħa ta’ barra:A. IdentifikazzjoniPakkjatur u/jew min jibgħat: isem u indirizz jew marka tal-kodiċi maħruġa jew aċċettata uffiċjalment. Madankollu, fil-każ fejn tinħareġ marka tal-kodiċi, ir-referenza "Pakkjatur u/jew min jibgħat (jew abbrevjazzjonijiet ekwivalenti)" għandha tiġi indikata kemm jista’ jkun viċin tal-marka tal-kodiċi.B. Natura tal-prodott- "Frawli", jekk il-kontenut tal-pakkett ma jkunx jidher min-naħa ta’ barra.- Isem tal-varjetà (mhux obbligatorju).Ċ. Oriġini tal-prodott- L-isem tal-pajjiż ta’ l-oriġini u, mhux obbligatorju, id-distrett fejn sar it-tkabbir jew l-isem nazzjonali, reġjonali jew lokali tal-post.D. Speċifikazzjonijiet Kummerċjali- Klassi.E. Marka uffiċjali tal-kontroll (mhux obbligatorja)--------------------------------------------------